Saking Langit Bali IDK Raka Kusuma Ketut Suwidja I tangan kiwa bapané ngamel ental nyalang tangan tengen bapané ngamel pangrupak nyalang magending bapa tan pararian meled kenehé ngawi geguritan matembang padidi sapeteng-peteng, sawai-wai nembangang tongos langgeng melah miwah tongos langgeng makenyah di majalané ka gumi wayah apang ada anggon panyaru kenjel di majalané ka gumi wayah apang kenehé setata kendel